CELEX: 32008R0629
Language: mt
Date: 2008-07-02 00:00:00
Title: Regolament tal-Kummissjoni (KE) Nru 629/2008 tat- 2 ta’ Lulju 2008 li jemenda r-Regolament (KE) Nru 1881/2006 li jiffissa l-livelli massimi ta’ ċerti kontaminanti fl-oġġetti ta’ l-ikel Test b’relevanza għaż-ŻEE

3.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 173/6
               
            REGOLAMENT TAL-KUMMISSJONI (KE) Nru 629/2008
      tat-2 ta’ Lulju 2008
      li jemenda r-Regolament (KE) Nru 1881/2006 li jiffissa l-livelli massimi ta’ ċerti kontaminanti fl-oġġetti ta’ l-ikel
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 315/93 tat-8 ta’ Frar 1993 li jistabbilixxi proċeduri tal-Komunità għall-kontaminanti fl-ikel (1), u b'mod partikulari l-Artikolu 2(3) tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1881/2006 (2) jiffissa l-livelli massimi ta’ ċerti kontaminanti fl-ikel, fosthom livelli massimi għall-metalli, ċomb, kadmju u merkurju.
               
            
                  (2)
               
               
                  Huwa essenzjali, sabiex tkun protetta s-saħħa pubblika, li l-kontaminanti jinżammu f'livelli li ma joħolqux inkwiet għas-saħħa. Il-livelli massimi għaċ-ċomb, il-kadmju u l-merkurju għandhom ikunu sikuri u baxxi kemm jista' jkun raġonevolment possibbli bbażati fuq prattiċi tajbin fil-manifattura u fl-agrikoltura/sajd.
               
            
                  (3)
               
               
                  Fuq il-bażi ta’ informazzjoni ġdida, prattiċi tajbin fl-agrikoltura u s-sajd ma jippermettux li jinżammu livelli ta’ ċomb, kadmju u merkurju f'ċerti speċi akwatiċi u fungi daqstant baxxi kif mitlub fl-Anness tar-Regolament (KE) Nru 1881/2006. Huwa għalhekk meħtieġ li jkunu riveduti l-livelli massimi ffissati għal dawn il-kontaminanti filwaqt li jinżamm livell għoli ta’ protezzjoni tas-saħħa tal-konsumatur.
               
            
                  (4)
               
               
                  Livelli għolja ta’ ċomb, kadmju u merkurju nstabu f'ċerti supplimenti ta’ l-ikel kif deskritti fl-Artikolu 2 tad-Direttiva 2002/46/KE tal-Parlament Ewropew u tal-Kunsill ta’ l-10 ta’ Ġunju 2002 (3) dwar l-approssimazzjoni tal-liġijiet ta’ l-Istati Membri dwar is-supplimenti ta’ l-ikel u li kienu notifikati permezz tas-Sistema ta’ Allarm Rapidu għall-Ikel u l-Għalf (Rapid Alert System for Food and Feed, RASFF). Ġie ppruvat li dawn is-supplimenti ta’ l-ikel jistgħu jikkontribwixxu b'mod sinifikattiv biex il-bniedem ikun espost għaċ-ċomb, il-kadmju u l-merkurju. Sabiex tkun protetta s-saħħa pubblika, huwa għalhekk xieraq li jkunu ffissati l-livelli massimi għaċ-ċomb, il-kadmju u l-merkurju f'supplimenti ta’ l-ikel. Dawn il-livelli massimi għandhom ikunu sikuri u baxxi kemm huwa raġonevolment possibbli ibbażati fuq prattiċi tajbin ta’ manifattura.
               
            
                  (5)
               
               
                  L-alka tal-baħar takkumula l-kadmju b'mod naturali. Supplimenti ta’ l-ikel li jikkonsistu esklussivament jew prinċipalment f'alka tal-baħar imnixxfa jew fi prodotti ġejjin mill-alka tal-baħar jista' għalhekk ikollhom livelli aktar għolja ta’ kadmju minn supplimenti oħra ta’ l-ikel. Biex jingħata kas ta’ dan, huwa meħtieġ livell massimu ogħla għall-kadmju għal supplimenti ta’ l-ikel li jikkonsistu esklussivament jew prinċipalment f'alka tal-baħar.
               
            
                  (6)
               
               
                  L-Istati Membri u l-operaturi fin-negozju ta’ l-ikel għandhom jingħataw żmien biex jadottaw għal-livelli massimi ġodda għal supplimenti ta’ l-ikel. L-applikazzjoni tal-livelli massimi għal supplimenti ta’ l-ikel għandha għalhekk tkun differita.
               
            
                  (7)
               
               
                  Emenda għan-nota 1 ta’ qiegħ il-paġna ta’ l-Anness tar-Regolament (KE) Nru 1881/2006 hija meħtieġa biex tiċċara li l-livell massimu għall-frott ma japplikax għal ġewż tas-siġar.
               
            
                  (8)
               
               
                  Kienu introdotti rakkomandazzjonijiet ġodda ta’ sorveljanza bir-Rakkomandazzjoni tal-Kummissjoni 2007/196/KE tat-28 ta’ Marzu 2007 dwar is-sorveljanza tal-preżenza tal-furan fil-prodotti ta’ l-ikel (4) u r-Rakkomandazzjoni tal-Kummissjoni 2007/331/KE tat-3 ta’ Mejju 2007 dwar il-monitoraġġ tal-livelli ta’ acrylamide fl-ikel (5). Id-dispożizzjonijiet dwar is-sorveljanza u r-rappurtar fir-Regolament 1881/2006 għalhekk jeħtieġ li jkunu kompluti b'referenzi għal dawk ir-Rakkomandazzjonijiet il-ġodda. L-eżerċizzju ta’ sorveljanza fuq idrokarburi aromatiċi poliċikliċi mniżżla fir-Rakkomandazzjoni tal-Kummissjoni 2005/108/KE (6) kien iffinalizzat. Għalhekk, ir-referenza għal dik ir-Rakkomandazzjoni tas-sorveljanza tista' titħassar.
               
            
                  (9)
               
               
                  Ir-Regolament (KE) Nru 1881/2006 għandu għalhekk jiġi emendat skond dan.
               
            
                  (10)
               
               
                  Il-miżuri stipulati f'dan ir-Regolament huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 1881/2006 huwa emendat kif ġej:
      
                  (1)
               
               
                  Fl-Artikolu 9, il-paragrafu 3 jinbidel b'dan li ġej:
                  “3.   L-Istati Membri għandhom jirrappurtaw is-sejbiet lill-Kummissjoni dwar l-aflatossini, dijossini, PCBs li jixbħu lid-dijossini, PCBs li ma jixbħux lid-dijossini kif speċifikati fid-Deċiżjoni tal-Kummissjoni 2006/504/KE (44) u fir-Rakkomandazzjoni tal-Kummissjoni 2006/794/KE (45). L-Istati Membri għandhom jirrappurtaw lill-EFSA r-riżultati dwar acrylamide u furan kif speċifikat fir-Rakkomandazzjoni tal-Kummissjoni 2007/196/KE (46) u r-Rakkomandazzjoni tal-Kummissjoni 2007/331/KE (47).
                  
                     (44)  ĠU L 199, 21.7.2006, p. 21."
						
                  
                     (45)  ĠU L 322, 22.11.2006, p. 24."
						
                  
                     (46)  ĠU L 88, 29.3.2007, p. 56."
						
                  
                     (47)  ĠU L 123, 12.5.2007, p. 33.”"
						
               
            
                  (2)
               
               
                  L-Anness huwa emendat skond l-Anness ta’ dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-20 jum wara dak li fih jiġi ppubblikat fil-Ġurnal Uffiċjali tal-Komunità Ewropea.
      Il-livelli massimi stabbiliti fil-punti 3.1.18, 3.2.19, 3.2.20 u 3.3.3 ta’ l-Anness għandhom japplikaw mill-1 ta’ Lulju 2009. Huma ma għandhomx japplikaw għal prodotti li jkunu tqiegħdu legalment fis-suq qabel l-1 ta’ Lulju 2009. Il-piż tal-prova dwar meta l-prodotti tqiegħdu fis-suq għandu jinġarr mill-operatur tan-negozju ta’ l-ikel.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 2 ta’ Lulju 2008.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 37, 13.2.1993, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
      
         (2)  ĠU L 364, 20.12.2006, p. 5. Ir-Regolament emendat bir-Regolament (KE) Nru 1126/2007 (ĠU L 255, 29.9.2007, p. 14).
      
         (3)  ĠU L 183, 12.7.2002, p. 51. Id-Direttiva kif emendata bid-Direttiva tal-Kummissjoni 2006/371/KE (Edizzjoni Speċjali bil-Malti ĠU L 330M, 28.11.2006, p. 327).
      
         (4)  ĠU L 88, 29.3.2007, p. 56, Edizzjoni Speċjali bil-Malti ĠU L 219M, 24.8.2007, p. 416.
      
         (5)  ĠU L 123, 12.5.2007, p. 33.
      
         (6)  ĠU L 34, 8.2.2005, p. 43. Edizzjoni Speċjali bil-Malti ĠU L 272M, 18.10.2005, p. 69.
      
         ANNESS
         L-Anness tar-Regolament (KE) Nru 1881/2006 hu emendat kif ġej:
         
                     (1)
                  
                  
                     Fis-Sottotaqsima 3.1 (Ċomb), il-punt 3.1.11 huwa mibdul b’li ġej u jiżdied il-punt ġdid 3.1.18:
                     
                                 “3.1.11
                              
                              
                                 Ħxejjex brassica, ħxejjex bil-weraq u l-fungi li ġej (27): Agaricus bisporus (faqqiegħa komuni), Pleurotus ostreatus (faqqiegħa qisha gajdra), Lentinula edodes (faqqiegħa shiitake)
                              
                              
                                 0,30 
                              
                           
                                 3.1.18
                              
                              
                                 Supplimenti ta’ l-ikel (*)
                                 
                              
                              
                                 3,0 
                              
                           
               
                     (2)
                  
                  
                     Is-sottotaqsima 3.2. (Kadmju) hija mibdula b’li ġej:
                     
                                 “3.2
                              
                              
                                 
                                    Kadmju
                                 
                              
                              
                                  
                              
                           
                                 3.2.1
                              
                              
                                 Laħam (barra l-ġewwieni) ta’ annimali bovini, ngħaġ, majjali u tjur (6)
                              
                              
                                 0,050 
                              
                           
                                 3.2.2
                              
                              
                                 Laħam taż-żiemel, barra l-ġewwieni (6)
                              
                              
                                 0,20 
                              
                           
                                 3.2.3
                              
                              
                                 Fwied ta’ annimali bovini, ngħaġ, majjali, tjur jew taż-żiemel (6)
                              
                              
                                 0,50 
                              
                           
                                 3.2.4
                              
                              
                                 Kliewi ta’ annimali bovini, ngħaġ, majjali, tjur jew taż-żiemel (6)
                              
                              
                                 1,0 
                              
                           
                                 3.2.5
                              
                              
                                 Laħam tal-muskolu tal-ħut (24)(25), barra l-ispeċi elenkati fil-punti 3.2.6, 3.2.7 u 3.2.8
                              
                              
                                 0,050 
                              
                           
                                 3.2.6
                              
                              
                                 Laħam tal-muskoli tal-ħut li ġej (24)(25):
                                 
                                              
                                          
                                          
                                             bonito (Sarda sarda)
                                          
                                       
                                              
                                          
                                          
                                             awrata komuni ta’ żewġ faxxi (Diplodus vulgaris)
                                          
                                       
                                              
                                          
                                          
                                             sallur (Anguilla anguilla)
                                          
                                       
                                              
                                          
                                          
                                             mulett griż (Chelon labrosus)
                                          
                                       
                                              
                                          
                                          
                                             kavalli jew sawrell (speċi tat-Trachurus)
                                          
                                       
                                              
                                          
                                          
                                             louvar jew luvar (Luvarus imperialis)
                                          
                                       
                                              
                                          
                                          
                                             kavalli (speċi ta’ l-iScomber)
                                          
                                       
                                              
                                          
                                          
                                             sardin (Sardina pilchardus)
                                          
                                       
                                              
                                          
                                          
                                             sardinopi (speċi tas-Sardinopi)
                                          
                                       
                                              
                                          
                                          
                                             tonn (speċi tat-Thunnus, speċi ta’ l-Euthynnus, Katsuwonus pelamis)
                                          
                                       
                                              
                                          
                                          
                                             lingwata (Dicologoglossa cuneata)
                                          
                                       
                              
                                 0,10 
                              
                           
                                 3.2.7
                              
                              
                                 Laħam tal-muskoli tal-ħut li ġej (24)(25):
                                 bullet tuna (speċi ta’ l-Auxis)
                              
                              
                                 0,20 
                              
                           
                                 3.2.8
                              
                              
                                 Laħam tal-muskoli tal-ħut li ġej (24)(25):
                                 
                                              
                                          
                                          
                                             inċova (speċi ta’ l-Engraulis)
                                          
                                       
                                              
                                          
                                          
                                             pixxispad (Xiphias gladius)
                                          
                                       
                              
                                 0,30 
                              
                           
                                 3.2.9
                              
                              
                                 Krostaċeji, barra laħam kannella tal-granċ barra r-ras u l-laħam mit-toraċi ta’ l-awwista u ta’ krostaċeji kbar simili (Nephropidae u Palinuridae) (26)
                              
                              
                                 0,50 
                              
                           
                                 3.2.10
                              
                              
                                 molluskoli bivalvi (26)
                              
                              
                                 1,0 
                              
                           
                                 3.2.11
                              
                              
                                 Kefalopodi (mingħajr vixxeri) (26)
                              
                              
                                 1,0 
                              
                           
                                 3.2.12
                              
                              
                                 Ċereali barra granza, żrieragħ, qamħ u ross
                              
                              
                                 0,10 
                              
                           
                                 3.2.13
                              
                              
                                 Granza, żrieragħ, qamħ u ross
                              
                              
                                 0,20 
                              
                           
                                 3.2.14
                              
                              
                                 Sojja
                              
                              
                                 0,20 
                              
                           
                                 3.2.15
                              
                              
                                 Ħxejjex u frott, barra ħxejjex tal-weraq, ħxejjex aromatiċi friski, fungi, ħxejjex biz-zkuk, ħxejjex ta’ l-għeruq u patata (27)
                              
                              
                                 0,050 
                              
                           
                                 3.2.16
                              
                              
                                 Ħxejjex biz-zkuk, ħxejjex ta’ l-għeruq u patata, barra l-krafes (27). Għall-patata l-livell massimu japplika għal patata mqaxxra.
                              
                              
                                 0,10 
                              
                           
                                 3.2.17
                              
                              
                                 Ħxejjex bil-weraq, ħaxix aromatiku frisk u fungi li ġejjin (27): Agaricus bisporus (faqqiegħa komuni), Pleurotus ostreatus (faqqiegħa qisha gajdra), Lentinula edodes (faqqiegħa shiitake)
                              
                              
                                 0,20 
                              
                           
                                 3.2.18
                              
                              
                                 Fungi, barra dawk elenkati fil-punt 3.2.17 (27)
                              
                              
                                 1,0 
                              
                           
                                 3.2.19
                              
                              
                                 Supplimenti ta’ l-ikel (**) barra supplimenti ta’ l-ikel elenkati fil-punt 3.2.20
                              
                              
                                 1,0 
                              
                           
                                 3.2.20
                              
                              
                                 Supplimenti ta’ l-ikel (**) li jikkonsistu esklussivament jew prinċipalment f’alka tal-baħar mnixxfa jew fi prodotti ġejjin minn alka tal-baħar
                              
                              
                                 3,0 
                              
                           
               
                     (3)
                  
                  
                     Fis-Sottotaqsima 3.3 (Merkurju), il-punt 3.3.2 huwa mibdul b’li ġej u jiżdied il-punt ġdid 3.3.3:
                     
                                 “3.3.2
                              
                              
                                 Laħam tal-muskoli tal-ħut li ġej (24)(25):
                                 
                                              
                                          
                                          
                                             petriċi (speċi tal-Lophius)
                                          
                                       
                                              
                                          
                                          
                                             budakkra (Anarhichas lupus)
                                          
                                       
                                              
                                          
                                          
                                             bonito (Sarda sarda)
                                          
                                       
                                              
                                          
                                          
                                             sallur (speċi ta’ l-Anguilla)
                                          
                                       
                                              
                                          
                                          
                                             emperor, orange roughy, rosy soldierfish (speċi tal-Hoplostethus)
                                          
                                       
                                              
                                          
                                          
                                             grenadier (Coryphaenoides rupestris)
                                          
                                       
                                              
                                          
                                          
                                             halibutt (Hippoglossus hippoglossus)
                                          
                                       
                                              
                                          
                                          
                                             kingklip (Genypterus capensis)
                                          
                                       
                                              
                                          
                                          
                                             marlin (speċi tal-Makaira)
                                          
                                       
                                              
                                          
                                          
                                             barbun (speċi tal-Lepidorhombus)
                                          
                                       
                                              
                                          
                                          
                                             mulett (speċi tal-Mullus)
                                          
                                       
                                              
                                          
                                          
                                             sallur pink cusk (Genypterus blacodes)
                                          
                                       
                                              
                                          
                                          
                                             lizz ta’ l-ilma ħelu (Esox lucius)
                                          
                                       
                                              
                                          
                                          
                                             plamtu sempliċi (Orcynopsis unicolor)
                                          
                                       
                                              
                                          
                                          
                                             bakkaljaw (Trisopterus minutus)
                                          
                                       
                                              
                                          
                                          
                                             mazzola Portugiża (Centroscymnus coelolepis)
                                          
                                       
                                              
                                          
                                          
                                             raja (speċi tar-Raja)
                                          
                                       
                                              
                                          
                                          
                                             salmur (Sebastes marinus, S. mentella, S. viviparus)
                                          
                                       
                                              
                                          
                                          
                                             kelb il-baħar ta’ l-Atlantiku tat-Tramuntana (Istiophorus platypterus)
                                          
                                       
                                              
                                          
                                          
                                             fjamma sewda (Lepidopus caudatus, Aphanopus carbo)
                                          
                                       
                                              
                                          
                                          
                                             sargi, paġell (speċi tal-Pagellus)
                                          
                                       
                                              
                                          
                                          
                                             kelb il-baħar (l-ispeċi kollha)
                                          
                                       
                                              
                                          
                                          
                                             sawrell jew strilja bagħlija (Lepidocybium flavobrunneum, Ruvettus pretiosus, Gempylus serpens)
                                          
                                       
                                              
                                          
                                          
                                             sturjun (speċi ta’ l-Acipenser)
                                          
                                       
                                              
                                          
                                          
                                             pixxispad (Xiphias gladius)
                                          
                                       
                                              
                                          
                                          
                                             tonn (speċi tat-Thunnus, speċi ta’ l-Euthynnus, Katsuwonus pelamis)
                                          
                                       
                              
                                 1,0 
                              
                           
                                 3.3.3
                              
                              
                                 Supplimenti ta’ l-Ikel (***)
                                 
                              
                              
                                 0,10 
                              
                           
               
                     (4)
                  
                  
                     Fin-nota ta’ qigħ il-paġna (1) hija miżjuda s-sentenza li ġejja:
                     “Ġewż tas-siġar mhumiex koperti mil-livell massimu għall-frott.”
                  
               
                     (5)
                  
                  
                     Nota ta’ qiegħ il-paġna (8) hija mibdula b’li ġej:
                     
                                 “(8)
                              
                              
                                 Oġġetti ta’ l-ikel elenkati f’din il-kategorija kif iddefint fid-Direttiva tal-Kummissjoni 2006/141/KE (ĠU L 401, 30.12.2006, p. 1).”
                              
                           
               
            (*)  Il-livell massimu japplika għas-supplimenti ta’ l-ikel kif jinbiegħu.”
         
            (**)  Il-livell massimu japplika għas-supplimenti ta’ l-ikel kif jinbiegħu.”
         
            (***)  Il-livell massimu japplika għas-supplimenti ta’ l-ikel kif mibjugħa.”